समय के साथ-साथ आप यह देखेंगे कि इक्विटी में निवेश से हासिल रिटर्न और निश्चित आय के उपकरणों में निवेश से हासिल रिटर्न की विकास दर में अंतर है। इस अंतर की वजह से आपको लगेगा कि एसेट एलोकेशन का बुनियादी मकसद ही भटक रहा है। फिर आप क्या करेंगे? आप इक्विटी में निवेश की कुछ रकम को वहां से निकालकर निश्चित आय वाले उपकरणों में, या निश्चित आय वाले उपकरणों से कुछ रकम निकालकर इक्विटी में निवेश करेंगे। इससे आपके निवेश का बुनियादी मकसद अपने लक्ष्य की ओर वापस आ जाएगा। निवेश के रकम की एक प्रकार के फंड से दूसरे प्रकार के फंड में इसी तरह की अदलाबदली को एसेट रिबैलेंसिंग कहते हैं।